సంజయ్ కేల్కర్

సంజయ్ ముకుంద్ కేల్కర్ మహారాష్ట్రకు చెందిన రాజకీయ నాయకుడు. ఆయన ఒకసారి మహారాష్ట్ర శాసనమండలి సభ్యుడిగా, థానే శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
సంజయ్ కేల్కర్ భారతీయ జనతా పార్టీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2006 జూలై 8 నుండి  2012 జూలై 7 వరకు మహారాష్ట్ర శాసనమండలి సభ్యుడిగా పని చేసి 2014 మహారాష్ట్ర శాసనసభ ఎన్నికలలో థానే శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి రవీంద్ర సదానంద్ ఫాటక్‌పై 12,588 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.   

సంజయ్ కేల్కర్ 2019 మహారాష్ట్ర శాసనసభ ఎన్నికలలో థానే శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి మహారాష్ట్ర నవనిర్మాణ సేన అభ్యర్థి అవినాష్ జాదవ్‌పై 19,424 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2024 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి శివసేన (యుబిటి) అభ్యర్థి రాజన్ విచారేపై 58,253 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. 
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు